Ernesto Nazareth
Ernesto Júlio de Nazareth (Rio de Janeiro, 20. ožujka 1863. – Jacarepaguá, 5. veljače 1934.) je bio brazilski kompozitor i pijanist, najpoznatiji po svojim maxixe i choro kompozicijama. Pod utjecajem afričkih i latinoameričkih ritmova, Nazareth je odbijao davati popularna imena svojim kompozicijama, koje je nazivao "brazilskim tango" kompozicijama, s obzirom da su argentinski tango i polka bili popularni u tom periodu. Njegove klavirske kompozicije su danas dio i klasičnog i popularnog repertoara, što je važno jer je Nazareth svojedobno služio kao spoj tih dvaju svjetova. 

U svojim je kompozicijama kombinirao brojne utjecaje, od onih narodnih preko tada popularnog ragtimea. Iza sebe je ostavio ukupno 211 dovršenih kompozicija. 

Godine 1933., nakon perioda mentalne nestabilnosti uzrokovanog smrću supruge i kćeri, Nazareth, kojemu je dijagnosticiran sifilis i čiji je sluh sve više slabio, odveden ja na liječenje u Azilij Juliano Moreira. Dana 5. veljače 1934. bježi iz azilija, a pronađen je tri dana kasnije u obližnjoj šumi, mrtav od utapanja. 

Brazilski kompozitori
Pijanisti
Biografije, Rio de Janeiro
Modernistički kompozitori